من مئات السنين، الأخبار كانت بتتنقل من مكان لمكان عن طريق ناس ماشيين على رجليهم او راكبين خيل. كان بياخد أيام واسابيع وساعات شهور عشان الناس تعرف الأخبار. دلوقتي ممكن نبعت كلام وصور حوالين العالم في ثواني. مليارات من الناس بيعرفوا أخبار بلدهم وكل حتة في العالم كل يوم، يا إما من التليفزيون يا إما من الجرايد.

الجرايد كانت جزء مهم من الحياة اليومية من القرن التمنتاشر. كتير من البلاد عندها ميات من الجرايد المختلفة. إزاي محررين الجرايد بيقرروا أنهي أخبار يطبعوها؟ ليه بيطبعوا خبر معين ومش بيطبعوا التاني؟ إيه اللي بيخلي خبر في الجريدة حلو؟

أولاً، مهم إننا ننشر أخبار جديدة. محطات التليفزيون ممكن تنشر الأخبار أسرع من الجرايد، بس الجرايد بتدي تفاصيل أكتر عن نفس الخبر. ممكن كمان تبص للخبر من زاوية تانية، أو ممكن تنشر أخبار مختلفة خالص عن اللي في التليفزيون.

ثانياً، لازم الخبر الجديد يكون مثير للاهتمام وغير عادي. الناس مش عايزة تقرا أخبار عن الحياة العادية. ونتيجة لكده، كتير من الأخبار بتكون عن أنواع من الخطر وبتبان إنها أخبار "وحشة". مثلاً، الجرايد ما بتنشرش أبداً أخبار عن طيارات نزلت بسلام، بدل كده بينشروا أخبار عن حوادث الطيارات.
الفرق بين أخبار الجرايد وأخبار التليفزيون هو إن الناس ممكن ___ .
يعرفوا تفاصيل أكتر عن نفس الخبر من الجريدة يقروا الخبر أسرع في الجريدة يقروا أخبار البلاد التانية بس من الجرايد يشوفوا أخبار بلدهم في التليفزيون